Í þessari stöðu ákvað Geir Zoëga skipstjóri á Polar Amaroq að kanna stöðuna norður með Vestfjörðum og skoða jafnvel hvað hæft væri í fréttum á loðnu á Húnaflóa . Polar Amaroq átti eftir að veiða yfir 5000 tonn á vertíðinni og því mikilvægt að veiðanleg loðna kæmi í leitirnar . Ég horfi á eina 12 báta út um brúargluggann . Frystitogarinn Barði NK er að landa um 210 tonnum í Hafnarfirði í dag og er gullkarfi uppistaða aflans . Um millilöndun er að ræða en veiðar í túrnum hófust 19. febrúar og hafa þær farið fram á svonefndum Melsekk . Theodór Haraldsson skipstjóri segir að að veiðin hafi verið ágæt allan túrinn eða frá 3 og upp í 30 tonn í holi . Að vísu hafi veðrið ekki verið til að hrópa húrra fyrir : „ Það hefur verið kaldaskítur allan túrinn en nú er hann að spá eitthvað betra veðri á þessum slóðum “ , sagði Theodór . Barði mun halda aftur til veiða frá Hafnarfirði klukkan fimm í dag og gert er ráð fyrir að leggja áfram áherslu á karfaveiðar . Gert er ráð fyrir að veiðiferðinni muni ljúka um 12. mars og þá verði landað í heimahöfn . Skipstjórar á hinum nýja Berki verða þeir Sturla Þórðarson og Hjörvar Hjálmarsson . Sturla var áður skipstjóri á Berki en Hjörvar á Beiti . Skipstjórar á hinum nýja Beiti verða Hálfdan Hálfdanarson og Tómas Kárason . Hálfdan var áður skipstjóri á Beiti en Tómas var stýrimaður á Berki auk þess sem hann var skiptjóri á Birtingi á síðasta ári þegar hann var nýttur til loðnu - og makrílveiða . Auk Barkar og Beitis er Birtingur gerður út til loðnuveiða þessa dagana . Skipstjóri á honum er Sigurbergur Hauksson . Ekkert fer á milli mála að hinn nýi Börkur NK er eitt glæsilegasta skip íslenska fiskiskipaflotans . Skipið liggur í Norðfjarðarhöfn og er keppst við að gera það klárt til loðnuveiða . Í morgun var meðal annars unnið að því að mála nýtt nafn og einkennisnúmer á skipið en loðnunót var tekin um borð í gær og reyndar kastað í tilraunaskyni í Norðfjarðarflóanum í gærkvöldi . Skipið hefur ekki verið sýnt almenningi enda öll áhersla lögð á að koma því á veiðar enda mikilvægt að ná þeirri loðnu sem eftir er að veiða svo hún nýtist til hrognatöku og skili sem mestum verðmætum . Gert er ráð fyrir að skipið verði almenningi til sýnis síðar . Þeir sem átt hafa erindi um borð í nýja Börk láta mikið af því hvað skipið sé vel búið og sérstaklega er dáðst að aðbúnaði áhafnarinnar . Það er sama hvert er litið ; klefarnir eru notalegir , setustofan hlýleg , matsalurinn eins og á nútímanlegu veitingahúsi og vinnuaðstaða öll eins og best verður á kosið . Hér á eftir eru birtar nokkrar myndir sem teknar eru í skipinu og sýna þær aðstæður sem áhöfnin býr við . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .